b'\n_START_ARTICLE_\nOpostega salaciella\n_START_SECTION_\nUtseende\n_START_PARAGRAPH_\nEn liten (vingespenn 8 \xe2\x80\x93 12 mm), sn\xc3\xb8hvit m\xc3\xb8ll. Antennens f\xc3\xb8rste ledd er kraftig utvidet og danner et "\xc3\xb8yelokk" over fasett\xc3\xb8yet. Antennen er tr\xc3\xa5dformet, lysbrun og ca. 4/5 s\xc3\xa5 lang som forvingen. Det innerste, kraftig utvidete leddet er sn\xc3\xb8hvitt. Hodet, forkroppen og vingene er alle skinnende hvite. I den ytre del av forvingen (der vingefrynsene begynner) kan det v\xc3\xa6re en svak, gulaktig tverrstripe som ikke n\xc3\xa5r helt fram til framkanten. Bakkroppen er brungr\xc3\xa5 med hvit haledusk.\n_START_SECTION_\nLevevis\n_START_PARAGRAPH_\nDen lever i t\xc3\xb8rre, \xc3\xa5pne omr\xc3\xa5der. Larvene lever p\xc3\xa5 sm\xc3\xa5syre (Rumex acetosella) og krush\xc3\xb8ymol (Rumex crispus), kanskje ogs\xc3\xa5 andre syrer, trolig inne i stenglene. De voksne sommerfuglene flyr i kveldingen i juni \xe2\x80\x93 august og kommer gjerne til lys.\n_START_SECTION_\nUtbredelse\n_START_PARAGRAPH_\nDen er utbredt over det meste av Europa \xc3\xb8stover til den asiatiske delen av Tyrkia. I Norge forekommer den nord til Sogn og Fjordane.'